ನಿಸ್ವಾರ್ಥ ಸೇವೆಯಿಂದ ಜೀವನದ ನಿಜವಾದ ಅರ್ಥವನ್ನು ಕಂಡುಕೊಂಡವರು....

ಹುಟ್ಟಿನ ಜೊತೆ ಸಾವು ಕೂಡ ಉಚಿತ ಹಾಗೆ ನಿಶ್ಚಿತ. ಆದರೆ ಹುಟ್ಟು ಸಾವುಗಳ ನಡುವೆ ನಾವು ನಮಗೆ ಜೀವ, ಜೀವನ ನೀಡಿರುವ ಈ ಸಮಾಜಕ್ಕೆ ಏನು ಕೊಡುಗು ನೀಡಿ ಹೋಗುತ್ತೇವೆ ಎಂಬುವುದು ಮಾತ್ರ ಇಲ್ಲಿ ತುಂಬಾ ಮುಖ್ಯವಾಗುತ್ತದೆ. ಹುಟ್ಟಿದ ನಂತರ ಬದುಕಲೇ ಬೇಕು. ಎಲ್ಲರೂ ಬದುಕುತ್ತಾರೆ, ಆದರೆ ಹುಟ್ಟಿಗೆ ಒಂದು ಅರ್ಥವನ್ನು ಕಂಡುಕೊಂಡು ಜೀವನ ನಡೆಸುವವರು ಕೆಲವರಲ್ಲಿ ಕೆಲವರು ಮಾತ್ರ.. ಇಂತಹಾ ವ್ಯಕ್ತಿಗಳ ಸಾಲಿನಲ್ಲಿ ನಮಗೆ ಕಾಣಸಿಗುವವರು ಲಕ್ಷ್ಮೀ ಗ್ರೂಪ್ ಆಫ್ ಇಂಡಸ್ಟ್ರೀಸ್, ಕನಸಿನ ಮನೆಯ ಮಾಲಕರು ಹಾಗೂ ಬದುಕು ಕಟ್ಟೋಣ ಬನ್ನಿ ತಂಡದ ಸಂಚಾಲಕರಾದ ಶ್ರೀ ಮೋಹನ್ ಕುಮಾರ್.

ಬಡವನಾಗಿ ಹುಟ್ಟುವುದು ಅಥವಾ ಶ್ರೀಮಂತರ ಮನೆಯಲ್ಲಿ ಹುಟ್ಟುವುದು ಇದನ್ನೆಲ್ಲಾ ಯಾರು ಹೇಳಿ ಕೇಳಿ ಪಡಕೊಂಡು ಬರುವುದಿಲ್ಲ. ಅಂದ ಮಾತ್ರಕ್ಕೆ ಬಡತನ ಶಾಪವೂ ಅಲ್ಲಾ. ಬಡತನವನ್ನು ಮೆಟ್ಟಿ ನಿಂತು, ಜೀವನವನ್ನು ಒಳ್ಳೆಯರೀತಿಯಲ್ಲಿ ನಾಲ್ಕು ಜನರಿಗೆ ಸ್ಪೂರ್ತಿಯಾಗುವಂತೆ ಬದುಕಿ ತೋರಿಸುವುದೇ ನಿಜವಾದ ಸಾಧನೆ. ಸಾಧನೆಯ ದಾರಿ ಬಹುಶಃ ಶಿಕ್ಷಣ, ಬಹುಶಃ ಕಲೆ, ಬಹುಶಃ ಇನ್ನೂ ಯಾವುದಾದರೂ ಕ್ಷೇತ್ರವಾಗಿರಬಹುದು..ಅದು ಇಲ್ಲಿ ಲೆಕ್ಕಕ್ಕಿಲ್ಲ. ಶಿಕ್ಷಣವೆಂಬುವುದು ಜೀವನಲ್ಲಿ ಅರ್ಧದಲ್ಲೇ ಮೊಟಕುಗೊಂಡರೂ ಕೂಡ ಎಲ್ಲಿಯೂ ಧೃತಿಗೆಡದೆ ಇಂದು ಸಮಾಜ ಸೇವೆ, ಉದ್ಯಮ, ಇನ್ನೂ ಹಲವಾರು ಸಂಘಟನೆಗಳಲ್ಲಿ ಅಭೂತಪೂರ್ವ ಸಾಧನೆಯನ್ನು ಮಾಡಿ ಹಲವಾರು ಜನರಿಗೆ ಸ್ಪೂರ್ತಿಯಾಗಿರುವವರು ಶ್ರೀಯುತ ಮೋಹನ್ ಕುಮಾರ್.

ಹಲವಾರು ಜನ ಕನ್ನಡ ನಟ-ನಟಿಯರು ಇಂದು ಹಲವಾರು ಸರಕಾರಿ ಶಾಲೆಗಳನ್ನು ದತ್ತು ತೆಗೆದುಕೊಂಡು ಅವುಗಳ ಅಭಿವೃದ್ಧಿಯ ಕಾರ್ಯದಲ್ಲಿ ತೊಡಗಿಸಿಕೊಂಡಿದ್ದಾರೆ. ಅದೇ ರೀತಿ ಬದುಕು ಕಟ್ಟೋಣ ಬನ್ನಿ ತಂಡವೂ ಕೂಡ ಇದೀಗಾಗಲೇ ತಾಲ್ಲೂಕಿನ 5 ಕ್ಕೂ ಅಧಿಕ ಶಾಲೆಗಳನ್ನು ದತ್ತು ಪಡೆದು ಅವುಗಳ ಅಬಿವೃದ್ಧಿ ಕಾರ್ಯದಲ್ಲಿ ತನ್ನದೇ ಆದ ಕೊಡುಗೆಗಳನ್ನೂ ಮೋಹನ್ ಕುಮಾರ್ ರವರು ನೀಡಿದ್ದಾರೆ ಹಾಗೆ ಇದೀಗ ನೀಡುತ್ತಿದ್ದಾರೆಯೂ ಕೂಡ...ಇದರಲ್ಲಿ ಉಜಿರೆಯ ಹಾಳೆಪೇಟೆಯ ಸರಕಾರಿ ಶಾಲೆಯೂ ಕೂಡ ಒಂದು. ಇದರ ಅಭಿವೃದ್ಧಿ ಕಾರ್ಯಕ್ರಮಗಳು ಪ್ರಾರಂಭವಾಗಿದ್ದು ಮೋಹನ್ ಕುಮಾರ್ ರವರು ಮತ್ತು ನಮ್ಮ ಎಸ್ ಡಿ ಯಂ ಕಾಲೇಜ್ ಉಜಿರೆಯ ಎನ್ ಎಸ್ ಎಸ್ ತಂಡದೊಂದಿಗೆ. ಕೇವಲ ಕೆಲಸ ಪ್ರಾರಂಭ ಮಾಡುವುದಕ್ಕೆ ಮಾತ್ರವಲ್ಲ. ಮೂರು ತಿಂಗಳ ಕಾಲಾವಧಿಯಲ್ಲಿ ಅಭಿವೃದ್ಧಿಯ ಕಾರ್ಯಗಳನ್ನೆಲ್ಲಾ ಪೂರ್ಣಗೊಳಿಸಿ ಶಾಲೆಗೆ ನಟ ರಮೇಶ್ ಅರವಿಂದ್ ಅವರನ್ನೂ ಕರೆಸಿದ್ದರು. ಈ ಕಾರ್ಯಕ್ರಮಕ್ಕೂ ಕೂಡ ನಮ್ಮ ಎನ್ ಎಸ್ ಎಸ್ ತಂಡ ಇವರ ಬದುಕು ಕಟ್ಟೋಣ ಬನ್ನಿ ತಂಡದ ಜೊತೆಗೆ ಸೇರಿಕೊಂಡಿತ್ತು.

ನಮ್ಮ ಕಾಲೇಜ್ ನ ಎನ್ ಎಸ್ ಎಸ್ ಗಾಗಿ ಮೋಹನ್ ಕುಮಾರ್ ಅವರು ನೀಡಿದ ಕೊಡುಗೆಗಳು ಹಲವಾರು. ಅದು ನಮ್ಮ ಶಿಬಿರದ ಸಮಯದಲ್ಲಿ ಇರಬಹುದು ಅಥವಾ ಇನ್ನೂ ಯಾವ್ದೇ ಇತರ ಸಮಾರಂಭಗಳಲ್ಲಿ, ಕಾರ್ಯಕ್ರಮದಲ್ಲಿ ಇರಬಹುದು..

ಇನ್ನೂ ಇವರ ಬದುಕು ಕಟ್ಟೋಣ ಬನ್ನಿ ಎಂಬ ತಂಡ ಹುಟ್ಟಿಕೊಂಡ ರೀತಿಯೇ ಇನ್ನೊಬ್ಬರಿಗೆ ಸ್ಪೂರ್ತಿಯಾಗುವ ರೀತಿಯಿದೆ. 2019 ರಲ್ಲಿ ಸುರಿದ ಧಾರಾಕಾರ ಮಳೆಯಿಂದಾಗಿ ಹಲವಾರು ಕುಟುಂಬಗಳು ನುಚ್ಚು ನೂರಾಗಿವೆ, ಹಲವಾರು ಸಂಸಾರಗಳು ಮನೆ, ಮಠಗಳನ್ನು ಕಳೆದುಕೊಂಡು ಬೀದಿ ಪಾಲಾಗಿತ್ತು...ಇಂಥಾ ಸಂದರ್ಭದಲ್ಲಿ ಕೊಳಂಬೆ ಎಂಬ ಪ್ರದೇಶದಲ್ಲಿ ಈ ತಂಡದ ಸಾಧನೆಯಂತೂ ಅಭೂತ ಪೂರ್ವ. ಇಲ್ಲಿದ್ದಂತಹ ಮನೆಗಳನ್ನು ಮರು ನಿರ್ಮಾಣ ಮಾಡುವುದರ ಜೊತೆಗೆ ಮನೆಗಳಿಗೆ ಮರು ಜೀವ ನೀಡಿದರು. ಇದರ ಜೊತೆ ಗದ್ದೆ ನಾಟಿ, ಸ್ವತಂತ್ರ ದಿನಾಚರಣೆ, ಅಶಕ್ತರಿಗೆ ಸಾಂತ್ವನ, ಬದ ವಿದ್ಯಾರ್ಥಿಗಳಿಗೆ ಧನ ಸಹಾಯ, ಕೊವಿಡ್ ಕಿಟ್ ವಿತರಣೆ, ಉಚಿತ ರಕ್ತ ದಾನ ಶಿಬಿರ, ಉಚಿತ ಆರೋಗ್ಯ ತಪಾಸಣಾ ಕೇಂದ್ರ ಹೀಗೆ ಹತ್ತು ಹಲವಾರು ಸಮಾಜ ಮುಖೀ ಕಾರ್ಯಗಳಲ್ಲಿ ಪಾಲುದಾರರಾಗಿ 2022 ನೇ ವರ್ಷದ ಸಾಲಿನ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಯನ್ನೂ ಈ ತಂಡ ಪಡೆದುಕೊಂಡಿದೆ.

ಸಾಮಾಜಿಕ, ಧಾರ್ಮಿಕ, ಶೈಕ್ಷಣಿಕ, ಮತ್ತೂ ಉದ್ಯಮ ಕ್ಷೇತ್ರದಲ್ಲಿ ಗುರುತಿಸಿಕೊಂಡಿರುವ ಮೋಹನ್ ಕುಮಾರ್ ಅವರು ತಮ್ಮ ಉದ್ಯಮದ ಬಹು ದೊಡ್ಡ ಪಾಲನ್ನು ಸಮಾಜ ಸೇವೆಗಾಗಿ ಮುಡಿಪಾಗಿಟ್ಟು ಸಮಾಜಕ್ಕೆಲ್ಲಾ ಒಂದು ರೀತಿಯ ಮಾದರಿ ವ್ಯಕ್ತಿ ಎಂದೆನಿಸಿಕೊಂಡಿದ್ದಾರೆ. ಈಗಾಗಲೇ ಇವರಿಗೆ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ, ವಿಜಯ ವಾಣಿಯ ವಿಜಯ ರತ್ನ ಪ್ರಶಸ್ತಿ, ಮಂತ್ರಾಲಯದ ಪರಿಮಳ ಪ್ರಶಸ್ತಿ, ಮಹಾತ್ಮಾ ಗಾಂಧಿ ಸದ್ಭಾವನಾ ಅಂತಾರಾಷ್ಟ್ರೀಯ ಪ್ರಶಸ್ತಿ, ಸಮಾಜ ರತ್ನ ಪ್ರಶಸ್ತಿ ಇನ್ನೂ ಹೀಗೆ ಹಲವಾರು ಪ್ರಶಸ್ತಿಗಳು ಒಲಿದು ಬಂದಿದೆ.

ಗ್ರಾಮೀಣ ಪ್ರದೇಶಗಳಲ್ಲೂ ಹಲವಾರು ಪ್ರತಿಭೆಗಳಿವೆ ಆದರೆ ಹಲವು ಅವಕಾಶಗಳ ಕೊರತೆಯಿಂದ ಇಂಥಾ ಪ್ರತಿಬೆಗಳು ಎಲೆ ಮರೆಯ ಕಾಯಿಯಂತೆ ಆಗಿ ಹೋಗಿ ಬಿಟ್ಟಿದೆ. ದಿನ ಬೆಳಗಾದರೆ ಗ್ರೌಂಡ್ ನಲ್ಲಿ ಬಂದು ತಾನು ಉತ್ತಮ ಸ್ಪೋರ್ಟ್ಸ್ ಮಾನ್ ಆಗಬೇಕು ಎಂದು ಕನಸನ್ನು ಇಟ್ಟುಕೊಂಡು ಬಂದು ತಾಯರಿ ನಡೆಸುವ ಮಕ್ಕಳಿಗೆ ದಿನ ನಿತ್ಯದ ಅಗತ್ಯದ ಬಟ್ಟೆಗಳನ್ನೂ ಕೊಂಡುಕೊಳ್ಳಲು ದುಡ್ಡಿನ ಕೊರತೆಯಿತ್ತು...ಇಂಥಾ ವಿದ್ಯಾರ್ಥಿಗಳನ್ನು ಕಂಡು ಹಿಡಿದು ತಂಡದ ವತಿಯಿಂದ ಅವರಿಗಾಗಿ ಸುಮಾರು 6 ಲಕ್ಷದಷ್ಟು ಮೊತ್ತದ ಅವರ ಅಗತ್ಯದ ಬಟ್ಟೆ, ಶೂ , ಹಾಗೂ ಇನ್ನಿತರ ವಸ್ತುಗಳನ್ನು ವಿತರಿಸಿದ್ದಾರೆ. ಹೀಗೇ ಎಲ್ಲರನ್ನೂ ಬೆಳೆಸುವ ಯೋಚನೆಯಿರುವ ವ್ಯಕ್ತಿತ್ವದ ವ್ಯಕ್ತಿ ಎಂದೆಂದೂ ಬೆಳವಣಿಗೆಯ ಏಣಿಯನ್ನೇ ಏರಬೇಕು ಎಂಬುವುದು ನಮ್ಮ ಆಸೆ. ಸಮಾಜದಲ್ಲಿ ಇಂಥಾ ವ್ಯಾತುಗಳಿಂದಲೇ ನಮ್ಮ ದೇಶದ ಉದ್ಧಾರ ಸಾಧ್ಯ ಎಂದರೆ ಸುಳ್ಳಲ್ಲ...

- ಶ್ರೇಯಾ ಮಿಂಚಿನಡ್ಕ

ಪ್ರಥಮ ಪತ್ರಿಕೋದ್ಯ